સેમી અને ડીલક્સમાં ફેર એટલો કે ડીલક્સ માં તમને ટીવી જોવા મળશે સવાર સાંજ અને એ પણ પીરામીડ કંપનીનું એકદમ વ્હાઈટ ચિત્ર દેખાય પણ રંગબેરંગી કાચ પણ છે આપડી પાસે એ ટીવીની આગળ રાખો એટલે નીચેનું બધું લીલું દેખાય અને વચ્ચે લાલ અને ઉપર વાદળી દેખાય એટલે રંગીન ફિલ્મ જેવું જ દેખાય પણ સવારે નવ વાગ્યાથી રાતના છ વાગ્યા સુધી ઝરમરિયા આવે એ પહેલા કહી દઉં કારણકે ટીવીનું ટેશન આઘું પડે છે હા વહેલી સવારે અને સાંજથી મોડી સાંજ સુધી ડીડી અને હમણા શરુ થયેલ મેટ્રો એમ બે ચેનલ બતાઈ જાય.